title: 2009/430/EY: Neuvoston päätös, tehty 27 päivänä marraskuuta 2008 , tuomioistuimen toimivaltaa sekä tuomioiden tunnustamista ja täytäntöönpanoa siviili- ja kauppaoikeuden alalla koskevan yleissopimuksen tekemisestä - Julistukset

text:
               10.6.2009

               FI

               Euroopan unionin virallinen lehti

               L 147/1

         NEUVOSTON PÄÄTÖS,
   tehty 27 päivänä marraskuuta 2008,
   tuomioistuimen toimivaltaa sekä tuomioiden tunnustamista ja täytäntöönpanoa siviili- ja kauppaoikeuden alalla koskevan yleissopimuksen tekemisestä
   (2009/430/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 61 artiklan c kohdan yhdessä 300 artiklan 2 kohdan ensimmäisen alakohdan ja 300 artiklan 3 kohdan toisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin puoltavan lausunnon (1),
   sekä katsoo seuraavaa:

               (1)

               Euroopan yhteisöjen jäsenvaltiot allekirjoittivat 16 päivänä syyskuuta 1988 Islannin tasavallan, Norjan kuningaskunnan ja Sveitsin valaliiton kanssa kansainvälisen sopimuksen tuomioistuimen toimivallasta sekä tuomioiden täytäntöönpanosta yksityisoikeuden alalla (2), jäljempänä ’Luganon yleissopimus’, laajentaen siten samasta aiheesta 27 päivänä syyskuuta 1968 tehdyn yleissopimuksen (3), jäljempänä ’Brysselin yleissopimus’, soveltamisalan Islantiin, Norjaan ja Sveitsiin.

               (2)

               Brysselin yleissopimuksen ja Luganon yleissopimuksen tarkistamisesta neuvoteltiin vuosina 1998–1999 työryhmässä, johon kuuluivat myös Islanti, Norja ja Sveitsi. Neuvottelujen seurauksena hyväksyttiin työryhmän laatiman sopimusluonnoksen teksti, jonka neuvosto vahvisti 27 ja 28 päivänä toukokuuta 1999 pidetyssä istunnossaan.

               (3)

               Tämän tekstin pohjalta neuvostossa myöhemmin käydyt neuvottelut johtivat Brysselin yleissopimuksen sääntöjä modernisoivan sekä tunnustamis- ja täytäntöönpanojärjestelmää nopeuttavan ja tehostavan tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22 päivänä joulukuuta 2000 annetun neuvoston asetuksen (EY) N:o 44/2001 (4) antamiseen.

               (4)

               Tuomioistuimen toimivaltaa sekä tuomioiden tunnustamista ja täytäntöönpanoa siviili- ja kauppaoikeuden alalla koskevien Brysselin ja Luganon yleissopimusten järjestelyjen rinnakkaisuuden vuoksi Luganon yleissopimuksen säännöt olisi mukautettava asetuksen (EY) N:o 44/2001 sääntöihin, jotta tuomioiden liikkuvuus Euroopan unionin jäsenvaltioiden ja kyseisten EFTA-valtioiden välillä saataisiin samalla tasolle.

               (5)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan nojalla Tanska ei osallistu Euroopan yhteisön perustamissopimuksen IV osaston nojalla hyväksyttyjen toimenpiteiden soveltamiseen. Jotta Luganon yleissopimuksen määräyksiä voidaan soveltaa Tanskaan, Tanskan olisi siten osallistuttava sopimuspuolena samaa aihetta koskevaan uuteen yleissopimukseen.

               (6)

               Neuvosto valtuutti 27 päivänä syyskuuta 2002 tehdyllä päätöksellä komission neuvottelemaan tuomioistuimen toimivaltaa sekä tuomioiden tunnustamista ja täytäntöönpanoa siviili- ja kauppaoikeuden alalla koskevan uuden Luganon yleissopimuksen tekemisestä.

               (7)

               Komissio on neuvotellut tällaisen yleissopimuksen yhteisön puolesta Islannin, Norjan, Sveitsin ja Tanskan kanssa. Tämä yleissopimus allekirjoitettiin yhteisön puolesta 30 päivänä lokakuuta 2007 neuvoston päätöksen 2007/712/EY (5) mukaisesti sillä edellytyksellä että yleissopimus tehdään.

               (8)

               Päätöstä 2007/712/EY tehtäessä neuvosto päätti tarkastella uuden Luganon yleissopimuksen tekemistä koskevien keskustelujen puitteissa mahdollisuutta antaa ilmoitus yleissopimukseen liitetyssä pöytäkirjassa N:o 1 olevan II artiklan 2 kohdan mukaisesti. Yhteisön olisi annettava tällainen ilmoitus yleissopimusta tehtäessä.

               (9)

               Yleissopimuksesta neuvoteltaessa yhteisö sitoutui antamaan sopimuksen ratifioinnin yhteydessä julistuksen siitä, että muuttaessaan asetusta (EY) N:o 44/2001 yhteisö selkiyttäisi sen 22 artiklan 4 kohdan soveltamisalaa tarkoituksin ottaa huomioon Euroopan yhteisöjen tuomioistuimen oikeuskäytäntö, joka koskee teollis- ja tekijänoikeuksien merkitsemistä rekisteriin tai tällaisten oikeuksien pätevyyttä, ja tällä tavoin varmistaa, että sen säännökset ovat yhdenmukaiset yleissopimuksen 22 artiklan 4 kohdan kanssa. Tässä yhteydessä olisi otettava huomioon asetuksen (EY) N:o 44/2001 soveltamista koskevan arvioinnin tulokset.

               (10)

               Yhdistyneen kuningaskunnan ja Irlannin asemaa koskevan, Euroopan unionista tehtyyn sopimukseen ja Euroopan yhteisön perustamissopimukseen liitetyn pöytäkirjan 3 artiklan mukaisesti Yhdistynyt kuningaskunta ja Irlanti osallistuvat tämän päätöksen tekemiseen ja soveltamiseen.

               (11)

               Tanskan asemaa koskevan pöytäkirjan 1 ja 2 artiklan nojalla Tanska ei osallistu tämän päätöksen tekemiseen, eikä tämä päätös sido Tanskaa eikä sitä sovelleta siihen.

               (12)

               Yleissopimus olisi nyt tehtävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta tuomioistuimen toimivaltaa sekä tuomioiden tunnustamista ja täytäntöönpanoa siviili- ja kauppaoikeuden alalla koskevan yleissopimuksen, joka korvaa 16 päivänä syyskuuta 1988 tehdyn Luganon yleissopimuksen, tekeminen.
   Tallettaessaan ratifioimiskirjansa yhteisö antaa tämän päätöksen liitteessä I ja II olevat julistukset.
   Yleissopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on valtuudet tallettaa yhteisön puolesta ratifioimiskirja yleissopimuksen 69 artiklan 2 kohdan mukaisesti.

      Tehty Brysselissä 27 päivänä marraskuuta 2008.

            Neuvoston puolesta

            Puheenjohtaja

         M. ALLIOT-MARIE

      (1)  Puoltava lausunto annettu 18. marraskuuta 2008 (ei vielä julkaistu virallisessa lehdessä).

      (2)  Yleissopimus tuomioistuimen toimivallasta sekä tuomioiden täytäntöönpanosta yksityisoikeuden alalla (EYVL L 319, 25.11.1988, s. 9).

      (3)  Brysselin yleissopimus tuomioistuimen toimivallasta sekä tuomioiden täytäntöönpanosta yksityisoikeuden alalla (EYVL L 299, 31.12.1972, s. 32). (Konsolidoitu versio julkaistu EYVL C 27, 26.1.1998, s. 1).

      (4)  EYVL L 12, 16.1.2001, s. 1.

      (5)  Neuvoston päätös 2007/712/EY, tehty 15 päivänä lokakuuta 2007, tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla tehdyn yleissopimuksen allekirjoittamisesta yhteisön puolesta (EUVL L 339, 21.12.2007, s. 1).

      LIITE I
      EUROOPAN YHTEISÖN JULISTUS

         ”Euroopan yhteisö julistaa, että muuttaessaan tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla annettua neuvoston asetusta (EY) N:o 44/2001 se aikoo selkiyttää mainitun asetuksen 22 artiklan 4 kohdan soveltamisalaa ottaakseen huomioon Euroopan yhteisöjen tuomioistuimen asiaankuuluvan oikeuskäytännön, joka koskee teollis- ja tekijänoikeuksien merkitsemistä rekisteriin tai tällaisten oikeuksien pätevyyttä, ja varmistaakseen tällä tavoin, että säännökset ovat yhdenmukaiset yleissopimuksen 22 artiklan 4 kohdan kanssa. Samalla se ottaa huomioon asetuksen (EY) N:o 44/2001 soveltamista koskevan arvioinnin tulokset.”

      LIITE II
      EUROOPAN YHTEISÖN JULISTUS YLEISSOPIMUKSEEN LIITETYSSÄ PÖYTÄKIRJASSA N:o 1 OLEVAN II ARTIKLAN 2 KOHDAN MUKAISESTI

         ”Euroopan yhteisö ilmoittaa, että 6 artiklan 2 kohdassa ja 11 artiklassa tarkoitettuihin menettelyihin ei voida turvautua seuraavissa jäsenvaltioissa: Viro, Latvia, Liettua, Puola ja Slovenia yleissopimuksen liitteessä IX jo mainittujen kolmen jäsenvaltion lisäksi.
         Yleissopimuksen 77 artiklan 2 kohdan mukaisesti olisi yleissopimukseen liitetyssä pöytäkirjassa N:o 2 olevalla 4 artiklalla perustettua pysyvää komiteaa sen vuoksi heti yleissopimuksen tultua voimaan pyydettävä muuttamaan yleissopimuksen liite IX seuraavasti:

               ’LIITE IX
               Pöytäkirjassa N:o 1 olevassa II artiklassa tarkoitetut valtiot ja säännöt ovat seuraavat:

                           —

                           Saksa: riita-asioiden oikeudenkäyntilain (Zivilprozessordnung) 68, 72, 73 ja 74 artikla, jotka koskevat ilmoitusta oikeudenkäynnistä kolmannelle,

                           —

                           Viro: riita-asioiden oikeudenkäyntilain (tsiviilkohtumenetluse seadustik) 214 artiklan 3 ja 4 kohta sekä 216 artikla, jotka koskevat ilmoitusta oikeudenkäynnistä kolmannelle,

                           —

                           Latvia: riita-asioiden oikeudenkäyntilain (Civilprocesa likums) 78, 79, 80 ja 81 artikla, jotka koskevat ilmoitusta oikeudenkäynnistä kolmannelle,

                           —

                           Liettua: riita-asioiden oikeudenkäyntilain (Civilinio proceso kodeksas) 47 artikla,

                           —

                           Unkari: riita-asioiden oikeudenkäyntilain (Polgári perrendtartás) 58–60 artikla, jotka koskevat ilmoitusta oikeudenkäynnistä kolmannelle,

                           —

                           Itävalta: riita-asioiden oikeudenkäyntilain (Zivilprozessordnung) 21artikla, joka koskee ilmoitusta oikeudenkäynnistä kolmannelle,

                           —

                           Puola: riita-asioiden oikeudenkäyntilain (Kodeks postępowania cywilnego) 84 ja 85 artikla, jotka koskevat ilmoitusta oikeudenkäynnistä kolmannelle (przypozwanie),

                           —

                           Slovenia: riita-asioiden oikeudenkäyntilain (Zakon o pravdnem postopku) 204 artikla, joka koskee ilmoitusta oikeudenkäynnistä kolmannelle,

                           —

                           Sveitsi niiden kantonien osalta, joissa sovellettava riita-asioiden oikeudenkäyntilaki ei tunne yleissopimuksen 6 artiklan 2 kohdassa ja 11 artiklassa tarkoitettuja toimivaltasäännöksiä: sovellettavan riita-asioiden oikeudenkäyntilain asiaankuuluvat säännökset ilmoituksesta oikeudenkäynnistä kolmannelle (litis denuntiatio).’

         ”


Avis juridique important

|

31982D0457

82/457/ETY: Neuvoston päätös, tehty 14 päivänä kesäkuuta 1982, kauppalaskujen tullivaatimuksista annetun tulliyhteistyöneuvoston suosituksen hyväksymisestä yhteisön nimissä

Virallinen lehti nro L 204 , 12/07/1982 s. 0027 - 0028 Suomenk. erityispainos Alue 2 Nide 3 s. 0129  Espanjank. erityispainos: Luku 02 Nide 9 s. 0097  Ruotsink. erityispainos Alue 2 Nide 3 s. 0129  Portugalink. erityispainos: Luku 02 Nide 9 s. 0097

NEUVOSTON PÄÄTÖS,tehty 14 päivänä kesäkuuta 1982,kauppalaskujen tullivaatimuksista annetun tulliyhteistyöneuvoston suosituksen hyväksymisestä yhteisön nimissä (82/457/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen,ottaa huomioon komission suosituksen,sekä katsoo, ettäyhteisö voi hyväksyä kauppalaskujen tullivaatimuksista annetun tulliyhteistyöneuvoston suosituksen, ja hyväksyminen voi tulla voimaan välittömästi,ON PÄÄTTÄNYT SEURAAVAA:1 artiklaKauppalaskujen tullivaatimuksista 16 päivänä toukokuuta 1979 annettu tulliyhteistyöneuvoston suositus hyväksytään yhteisön nimissä, ja se tulee voimaan välittömästi.Mainitun suosituksen teksti on tämän päätöksen liitteenä.2 artiklaNeuvoston puheenjohtaja nimeää henkilön, jolla on valtuudet ilmoittaa tulliyhteistyöneuvoston pääsihteerille yhteisön hyväksyneen 1 artiklassa tarkoitetun suosituksen ja hyväksymisen tulevan voimaan välittömästi.Tehty Luxemburgissa 14 päivänä kesäkuuta 1982.Neuvoston puolestaPuheenjohtajaP. de KEERSMAEKERTULLIYHTEISTYÖNEUVOSTON SUOSITUS, ANNETTU 16 PÄIVÄNÄ TOUKOKUUTA 1979, KAUPPALASKUJEN TULLIVAATIMUKSISTATULLIYHTEISTYÖNEUVOSTO, jokatahtoo helpottaa kansainvälistä kauppaa antamalla kaupallisille piireille mahdollisuuden käyttää uudenaikaisia tiedon toisintamis- ja siirtomenetelmiä,ottaa huomioon muun muassa kansainvälisen tason pyrkimykset mahdollistaa kaikkien kansainvälisessä kauppatapahtumassa tarvittavien asiakirjojen laatimisen yhdestä alkuperäkappaleesta kertamenetelmällä,ottaa huomioon varmentamisesta ja allekirjoituksista maaliskuussa 1979 annetun Euroopan talouskomission kansainvälisen kaupan menetelmien helpottamista käsittelevän työryhmän suosituksen, jossa mainitaan erityisesti, että mekaanisten tai elektronisten tiedonsiirtomenetelmien yleinen omaksuminen edellyttää muutoksia nykyisessä käsin tehtävän allekirjoituksen käytännössä,sekä katsoo, ettäallekirjoituksen vaatiminen kauppalaskuun tullitarkoituksia varten ei anna tulliviranomaisille erityistä takuuta laskun paikkansapitävyydestä,SUOSITTELEE, että1. jäsenvaltiot hyväksyvät millä tahansa menetelmällä, esimerkiksi kertamenetelmällä, laaditut kauppalaskut aina, kun kauppalaskun esittämistä vaaditaan tavaroiden tullauksen yhteydessä,2. jäsenvaltiot luopuvat vaatimasta tullitarkoituksia varten allekirjoitusta tavaroiden tulli-ilmoituksen tueksi esitettävässä kauppalaskussa,PYYTÄÄjäsenvaltioita, jotka hyväksyvät tämän suosituksen, antamaan pääsihteerille tiedoksi hyväksymisensä, päivän, josta ne noudattavat suositusta, sekä noudattamisen yksityiskohtaiset säännöt. Pääsihteeri toimittaa nämä tiedot jäsenvaltioiden tulliviranomaisille.


Avis juridique important

|

32000D0679

2000/679/EY: Komission päätös, tehty 25 päivänä lokakuuta 2000, lääkevalmisteiden kaupan esteitä Korean tasavallan markkinoilla koskevan tutkimusmenettelyn lykkäämisestä (tiedoksiannettu numerolla K(2000) 3098)

Virallinen lehti nro L 281 , 07/11/2000 s. 0018 - 0020

Komission päätös,tehty 25 päivänä lokakuuta 2000,lääkevalmisteiden kaupan esteitä Korean tasavallan markkinoilla koskevan tutkimusmenettelyn lykkäämisestä(tiedoksiannettu numerolla K(2000) 3098)(2000/679/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon yhteisön menettelyistä yhteisessä kauppapolitiikassa kansainvälisen kaupan säännöissä yhteisölle annettujen, erityisesti Maailman kauppajärjestössä (WTO) käyttöön otettujen oikeuksien käyttämisen varmistamiseksi 22 päivänä joulukuuta 1994 annetun neuvoston asetuksen (EY) N:o 3286/94(1), sellaisena kuin se on viimeksi muutettuna asetuksella (EY) N:o 356/95(2), ja erityisesti sen 11 artiklan 2 kohdan a alakohdan,on kuullut neuvoa-antavaa komiteaa asiasta,sekä katsoo seuraavaa:A MENETTELYN TAUSTA(1) Euroopan lääketeollisuuden yhdistysten liitto EFPIA (European Federation of Pharmaceutical Industries and Associations) teki 15 päivänä kesäkuuta 1999 asetuksen (EY) N:o 3286/94, jäljempänä "asetus", 4 artiklan nojalla valituksen niiden jäsentensä puolesta, jotka ovat kiinnostuneita markkinoimaan tuotteitaan Koreassa.(2) Valituksen tekijä väitti, että yhteisön Koreassa harjoittaman lääkevalmisteiden myynnin tiellä on useita asetuksen 2 artiklan 1 kohdassa tarkoitettuja kaupan esteitä eli "kolmannen maan käyttöön ottamia tai harjoittamia kaupallisia käytäntöjä, joiden harjoittamisen oikeus kuuluu kansainvälisten kaupallisten sääntöjen soveltamisalaan". Väitettyjä kaupan esteitä olivat:- syrjintä hinnoittelu- ja korvauskäytännöissä,- liiallinen sääntely, ja- teollis- ja tekijänoikeuskysymykset.Valituksen tekijä väitti myös, että yleisesti ottaen Korean sääntelyjärjestelmälle on ominaista avoimuuden puute.(3) Valituksen tekoajankohtana lääkevalmisteita Koreassa koskeva sääntelyjärjestelmä oli muutosvaiheessa. Tästä syystä oli vaikea arvioida, oliko valituksessa riittävästi näyttöä siitä, että WTO:n sääntöjä olisi tiettyjen kysymysten osalta rikottu. Komissio päätti kuitenkin, että valituksessa oli riittävästi näyttöä tutkimusmenettelyn aloittamiseksi hinnoittelu- ja korvauskäytännöissä vallitsevan syrjinnän perusteella. Voidakseen arvioida uutta oikeus- ja sääntelykehystä asianmukaisesti komissio päätti ottaa huomioon myös kaikki tutkimuksen aikana ilmi tulevat tiedot, jotka liittyvät muihin valituksessa esiin tuotuihin seikkoihin. Asiaa koskeva ilmoitus julkaistiin Euroopan yhteisöjen virallisessa lehdessä(3).B KOREAN HALLITUKSEN REAKTIO TUTKIMUSMENETTELYN ALOITTAMISEN JOHDOSTA(4) Tutkimuksen aloittamisen johdosta Korean viranomaisille lähetettiin verbaalinootti, jossa niitä pyydettiin vastaamaan lääkevalmisteiden kaupan väitettyjä esteitä koskevaan kyselylomakkeeseen. Korean hallitus vastasi verbaalinootilla, jossa se kertoi komissiolle lääkealaa sääntelevään Korean lainsäädäntöön tehdyistä ja suunnitteilla olevista muutoksista. Muutokset koskivat kaikkia EFPIAn valituksessa mainittuja seikkoja.C TUTKIMUKSEN PÄÄTELMÄTHinnoittelu ja korvauskysymykset(5) Valituksessa väitettiin, että ulkomaisia tuotteita syrjittiin sekä korvausten suuruuden määrittelemiseksi käytetyn menetelmän osalta että itse korvausjärjestelmässä. Vaikuttaa siltä, että tutkimuksen aikana käyttöön otetuilla säännöillä aiemmin vallinneet syrjivät tekijät on poistettu. Tuontituotteet kelpuutettiin ensimmäistä kertaa korvattavien lääkkeiden (siis niiden, joille voi hakea korvausta valtion terveydenhuoltojärjestelmästä) luetteloon 1 päivänä heinäkuuta 1999. Tuontituotteet korvataan nyt samojen sääntöjen mukaisesti kuin kotimaiset tuotteet, ja hinnoittelutyöryhmän sopimien uusien hinnoittelusääntöjen myötä innovatiivisten tuotteiden epäedullisen kohtelun olisi pitänyt loppua.(6) Lisäksi Korean viranomaiset ottivat 15 päivänä marraskuuta 1999 käyttöön lääkevalmisteiden todelliseen kauppahintaan perustuvan korvausjärjestelmän (ATP-järjestelmä). Sen tarkoituksena on poistaa lääkevalmisteiden ostajan aiemmin vaatimat alennukset, jotka muodostuivat kansainväliselle tuotannonalalle ongelmaksi; korealaisten tuottajien väitettiin saavan etua siitä, että niiden tuotteiden korvausaste oli sitä luokkaa, että ne pystyivät antamaan huomattavia alennuksia. Järjestelmään sisältyy monimutkaisen sähköisen tietojenvaihtojärjestelmän käyttöönotto.(7) Sekä todelliseen kauppahintaan perustuvaa korvausta että innovatiivisten tuotteiden hinnoittelua koskevat uudet säännöt ovat kuitenkin tulleet voimaan vasta hiljattain, eikä niitä ole vielä pantu kokonaisuudessaan täytäntöön.Sääntely(8) Markkinoille äskettäin saatettujen tuotteiden kliinisiä tutkimuksia koskevat uudet säännöt tulivat voimaan 1 päivänä tammikuuta 2000. Uusien lääkkeiden markkinoille saattamista säätelevissä uusissa säännöissä on poistettu velvoite suorittaa kliiniset tutkimukset Koreassa, mutta hakijan on edelleen suoritettava tulosten vastaavuutta osoittava tutkimus ("bridging study") korealaisilla. Lainsäädännössä ei kuitenkaan määritellä yksityiskohtaisesti niitä olosuhteita, joissa tehty vertaileva tutkimus katsotaan riittäväksi, mikä puolestaan herättää tuotannonalalla epäilyjä siitä, että niiden edellytetään tekevän kaikkia uusia tuotteita koskevat kliiniset tutkimukset Koreassa. Toisen sääntelyyn liittyvän kysymyksen (eli ulkomaisten tuottajien mahdollisuus tilata tuotantoa alihankintana paikalliselta valmistajalta tuotteen lisenssiä siirtämättä) osalta todettakoon, että 1 päivänä tammikuuta 2000 käyttöön otetuissa säännöissä tällainen toiminta sallitaan ainoastaan sellaisten yritysten kesken, joilla on valmistuslupa Koreassa. Asiaa koskevia WTO:n sääntöjä ei ole kuitenkaan rikottu.Teollis- ja tekijänoikeudet(9) Vaikka näyttääkin siltä, ettei järjestelmä edelleenkään takaa täydellistä suojaa markkinoille saattamista koskevan luvan saamiseksi toimitettavien tietojen osalta, tutkimuksen yhteydessä ei tullut ilmi ainuttakaan tapausta, jossa luottamuksellisia tietoja olisi käytetty sopimattomalla tavalla.Patentin voimassaoloajan jatkamisen osalta kliinisiä tutkimuksia koskeva sääntömuutos on otettu huomioon viimeisimmässä muutoksessa patentin voimassaoloajan jatkamista koskevaan asetukseen. Kyseisen tekstin mukaan ulkomailla kehitettyjen lääkkeiden, joille ei tarvitse tehdä kliinisiä tutkimuksia Koreassa, patentin voimassaoloajan jatkoaika kattaa sekä kliinisiin tutkimuksiin ulkomailla käytetyn ajan että sen ajan, mikä Korean lääketarkastusvirasto KFDA:lla menee asiakirjojen tarkastamiseen ja uuden lääkkeen hyväksymiseen. Tämän myötä poistuu ulkomaisten tuotteiden syrjintä.Avoimuus(10) On totta, ettei edes paikan päällä toimivan teollisuuden ole helppoa ymmärtää, mikä on viimeisin lainsäädäntö jonkun määrätyn kysymyksen osalta. Tämä johtuu järjestelmän jatkuvasta kehittämisestä ja näiden erittäin teknisten asiakirjojen kääntämiseen liittyvistä ongelmista. Järjestelmää koskeva lainsäädäntö on kuitenkin julkaistu ja yleisesti saatavilla.D SUOSITUKSET(11) Komissio katsoo, että lääkevalmisteita Koreassa säätelevään järjestelmään on tehty merkittäviä muutoksia sen jälkeen, kun asetukseen perustuva valitus tehtiin, ja että kyseisten muutosten johdosta yhteisön tuotannonalan mahdollisuudet päästä Korean markkinoille ovat parantuneet. Suurinta osaa uudesta lainsäädännöstä ei ote kuitenkaan pantu vielä täytäntöön, ja on merkkejä siitä, että täytäntöönpano voi viivästyä tai että lainsäädäntöä saatetaan tulkita kauppaa rajoittavalla tavalla. Alan viimeisin kehitys vahvistaa nämä epäilyt.(12) Tuotannonalan suurimpana huolenaiheena on ATP-korvausjärjesteImän täytäntöönpano. Tutkimuksen kuluessa Korean viranomaiset ilmoittivat komission yksiköille, että ATP-järjestelmä pannaan kokonaisuudessaan täytäntöön 1 päivään toukokuuta 2000 mennessä. Tämän jälkeen Korean viranomaiset ovat kuitenkin todenneet, ettei täytäntöönpanoa saada loppuun vasta kuin toukokuussa 2001, koska järjestelmän toiminnan kannalta olennainen, kauppahintojen ilmoittamiseen tarkoitettu sähköinen tiedonvaihtojärjestelmä saadaan kokonaisuudessaan käyttöön vasta tuolloin. Ongelma kärjistyy entisestään 1 päivän heinäkuuta 2000 jälkeen, jos suunnitteilla oleva lääkevalmisteiden määräämisen ja jakelun erottaminen toteutuu. Maassa on noin 20000 apteekkia, joiden pitäisi tuolloin ilmoittaa (lääkevalmisteiden hinnat, ja sähköisen ilmoitusjärjestelmän käyttöönoton viivästyminen johtaisi todennäköisesti siihen, ettei hintoja voida arvioida tarkasti.(13) Näin ollen komissio katsoo, että olisi aiheellista seurata Korean lakimuutosten vaikutuksia vähintään kuuden kuukauden ajan tämän päätöksen voimaantulosta, koska eräitä muutoksia ei ole pantu kokonaisuudessaan täytäntöön ja toisia ei lainkaan. Seurannan avulla saataisiin osviittaa siitä, ovatko muutokset tosiasiassa johtaneet tilanteen paranemiseen eli valituksessa väitettyjen lääkevalmisteiden kaupan esteiden poistumiseen Koreassa.(14) Lääketuotannon säätelyä Koreassa koskevaa tutkimusmenettelyä olisi näin ollen lykättävä, ja komission olisi valvottava tilannetta asetuksen 11 artiklan 2 kohdan b alakohdan mukaisesti.(15) Uusien säädösten täytäntöönpanosta laaditaan kertomus kuuden kuukauden kuluttua lykkäämispäivämäärästä; kyseisen kertomuksen perusteella voidaan tehdä ehdotuksia tarpeelliseksi katsottavista lisätoimista,ON PÄÄTTÄNYT SEURAAVAA:Ainoa artiklaLykätään lääkevalmisteiden kaupan esteitä Korean tasavallan markkinoilla koskeva tutkimusmenettely.Tehty Brysselissä 25 päivänä lokakuuta 2000.Komission puolestaPascal LamyKomission jäsen(1) EYVL L 349, 31.12.1994, s. 71.(2) EYVL L 41, 23.2.1995, s. 3.(3) EYVL C 218, 30.7.1999.


Avis juridique important

|

E2001C1206(02)

EFTAn valvontaviranomaisen päätös lopettaa asian käsittely ilman muita toimenpiteitä

Virallinen lehti nro C 344 , 06/12/2001 s. 0009 - 0009

EFTAn valvontaviranomaisen päätös lopettaa asian käsittely ilman muita toimenpiteitä(2001/C 344/09)Päätöksen tekopäivä: 27. heinäkuuta 2001EFTA-valtio: IslantiTuen numero: SAM 090.300.002Nimike: Väitetty tuki Iceland Post and Telecom Ltd:lleToimiala: TeleviestintäOikeusperusta: Iceland Post and Telecom Ltd:n perustamista koskeva laki (/lög um stofnun hlutafélags um rekstur Póst- og símamálastofnunar; laki N:o 103/1996)Tuen muoto ja määrä: Entiseltä posti- ja telelaitokselta uutena yrityksenä perustetulle Iceland Post and Telecom Ltd:lle siirrettyjen varojen aliarvostus; kyseisen aliarvostuksen suuruus on 3,8 miljardia Islannin kruunua (noin 43 miljoonaa euroa); leimaverosta vapauttamiseen liittyvän tuen suuruus on 42,5 miljoonaa kruunua (noin 480000 euroa)Lisätietoja: Julkisten työntekijöiden eläkelaitokselle suoritettavien maksujen pienentäminen ei ole tukeaMuita tietoja: Islannin hallitus toteutti toimenpiteitä tuen perimiseksi takaisin korkoineen Iceland Telecom Ltd:ltä (Iceland Post and Telecom Ltd:n seuraaja)Päätöksen jäljennös, josta on poistettu luottamukselliset tiedot, on saatavissa todistusvoimaisilla kielillä jEFTAn valvontaviranomaiselta


title: 2004/499/EY, Euratom: Neuvoston päätös, tehty 7 päivänä toukokuuta 2004, tilintarkastustuomioistuimen jäsenten nimittämisestä

text:
               26.5.2004

               FI

               Euroopan unionin virallinen lehti

               L 187/7

      NEUVOSTON PÄÄTÖS,
   tehty 7 päivänä toukokuuta 2004,
   tilintarkastustuomioistuimen jäsenten nimittämisestä
   (2004/499/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 247 artiklan 1, 2 ja 3 kohdan,
   ottaa huomioon Euroopan atomienergiayhteisön perustamissopimuksen ja erityisesti sen 160 b artiklan 3 kohdan,
   ottaa huomioon Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan ja erityisesti sen 47 artiklan,
   ottaa huomioon Euroopan parlamentin lausunnot (1),
   sekä katsoo seuraavaa:

         ON PÄÄTTÄNYT SEURAAVAA:
   1 artikla
   Nimitetään seuraavat henkilöt tilintarkastustuomioistuimen jäseniksi kuudeksi vuodeksi tämän päätöksen hyväksymispäivästä:

               Jan KINŠT

               Kersti KALJULAID

               Igors LUDBORŽS

               Irena PETRUŠKEVIČIENĖ

               Gejza HALÁSZ

               Josef BONNICI

               Jacek UCZKIEWICZ

               Vojko Anton ANTONČIČ

               Július MOLNÁR.

         2 artikla
   Tämä päätös tulee voimaan päivänä, jona se hyväksytään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 7 päivänä toukokuuta 2004.

            Neuvoston puolesta

            Puheenjohtaja

         C. McCREEVY

      (1)  5. toukokuuta 2004 annetut lausunnot (ei vielä julkaistu virallisessa lehdessä).


title: 2007/585/EY: Neuvoston päätös, tehty 10 päivänä heinäkuuta 2007 , Euroopan yhteisön ja Israelin valtion välisen tieteellistä ja teknistä yhteistyötä koskevan sopimuksen allekirjoittamisesta ja väliaikaisesta soveltamisesta

text:
               25.8.2007

               FI

               Euroopan unionin virallinen lehti

               L 220/3

         NEUVOSTON PÄÄTÖS,
   tehty 10 päivänä heinäkuuta 2007,
   Euroopan yhteisön ja Israelin valtion välisen tieteellistä ja teknistä yhteistyötä koskevan sopimuksen allekirjoittamisesta ja väliaikaisesta soveltamisesta
   (2007/585/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 170 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Komissio on neuvotellut yhteisön puolesta Israelin valtion kanssa tieteellistä ja teknistä yhteistyötä koskevan sopimuksen, jossa myös määrätään uudistetun sopimuksen väliaikaisesta soveltamisesta 1 päivästä tammikuuta 2007. Väliaikaisen soveltamisen ansiosta israelilaiset tutkimusyksiköt voisivat osallistua seitsemännen puiteohjelman mukaisiin ensimmäisiin ehdotuspyyntöihin.

               (2)

               Neuvottelujen tuloksena syntyi sopimusluonnos, jonka kummankin osapuolen valtuutetut edustajat parafoivat 15 päivänä helmikuuta 2007.

               (3)

               Komission neuvottelema sopimus olisi allekirjoitettava ja sitä olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Israelin valtion välinen sopimus tieteellisestä ja teknisestä yhteistyöstä sekä sopimukseen liitetty yhteinen julistus sillä edellytyksellä, että mainittu sopimus tehdään.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa sopimus yhteisön puolesta sillä edellytyksellä, että sopimus tehdään.
   3 artikla
   Euroopan yhteisön ja Israelin valtion välistä sopimusta tieteellisestä ja teknologisesta yhteistyöstä sovelletaan väliaikaisesti.
   4 artikla
   1.   Komissio hyväksyy sopimuksen 4 artiklalla perustetussa EY:n ja Israelin tutkimuskomiteassa vahvistettavan yhteisön kannan sopimuksen liitteessä I olevan I jakson 1 kohdassa tarkoitettuihin päätöksiin EY:n perustamissopimuksen 169 ja 171 artiklan nojalla luotuja oikeudellisia järjestelyjä koskevien sääntöjen soveltamisesta Israelissa.
   2.   Komissio hyväksyy sopimuksen 4 artiklalla perustetussa EY:n ja Israelin tutkimuskomiteassa vahvistettavan yhteisön kannan sopimuksen 4 artiklan 2 kohdan mukaisiin päätöksiin niiden Israelin alueiden määrittelemisestä, jotka voivat osallistua tutkimustoimiin, jotka liittyvät ”Valmiudet”-erityisohjelmaan kuuluvan ”Tutkimuspotentiaali”-aihealueen työohjelmaan.
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 10 päivänä heinäkuuta 2007.

            Neuvoston puolesta

            Puheenjohtaja

         F. TEIXEIRA DOS SANTOS

    ---documentbreak---

               25.8.2007

               FI

               Euroopan unionin virallinen lehti

               L 220/5

         Euroopan yhteisön ja Israelin valtion välinen
   SOPIMUS
   tieteellisestä ja teknisestä yhteistyöstä
   EUROOPAN YHTEISÖ,
   jäljempänä ’yhteisö’,
   sekä
   ISRAELIN VALTIO,
   jäljempänä ’Israel’,
   jäljempänä ’osapuolet’, jotka
   OTTAVAT HUOMIOON tämänhetkisen tieteellisen ja teknisen yhteistyön merkityksen Israelille ja yhteisölle sekä sen, että on kummankin etujen mukaista vahvistaa yhteistyötä eurooppalaisen tutkimusalueen luomisen yhteydessä,
   TOTEAVAT, että Israel ja yhteisö toteuttavat parhaillaan tutkimusohjelmia molempien kannalta tärkeillä aloilla,
   TOTEAVAT, että on Israelin ja yhteisön etujen mukaista toimia näissä ohjelmissa yhteistyössä molemminpuoliseksi hyödyksi,
   OTTAVAT HUOMIOON, että on molempien osapuolten etujen mukaista edistää tutkimusyksiköiden mahdollisuuksia osallistua vastavuoroisesti Israelin tutkimus- ja kehittämistoimintaan ja tutkimusta ja teknologian kehittämistä koskeviin yhteisön puiteohjelmiin,
   OTTAVAT HUOMIOON 1 päivänä kesäkuuta 2000 voimaan tulleen Euroopan yhteisöjen ja niiden jäsenvaltioiden sekä Israelin valtion välisestä assosiaatiosta tehdyn Euro–Välimeri-sopimuksen, jonka mukaan osapuolet tehostavat tieteellistä ja teknistä yhteistyötä sekä sopivat siitä, että ne toteuttavat erillisten, kyseistä tarkoitusta varten tehtävien sopimusten avulla järjestelyt tämän tavoitteen saavuttamiseksi,
   TOTEAVAT, että yhteisö ja Israel ovat tehneet kuudennen puiteohjelman ajaksi sopimuksen tieteellisestä ja teknisestä yhteistyöstä, jonka mukaan se voidaan uusia molemminpuolisesti hyväksytyin edellytyksin,
   TOTEAVAT, että Euroopan parlamentti ja Euroopan unionin neuvosto ovat päätöksellä N:o 1982/2006/EY (1) hyväksyneet Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013), jäljempänä ’EY:n seitsemäs puiteohjelma’,
   TOTEAVAT, että tämä sopimus ja sen perusteella toteutettava toiminta eivät rajoita jäsenvaltioiden oikeuksia kahdenväliseen toimintaan Israelin kanssa tieteen, teknologian, tutkimuksen ja kehityksen aloilla ja tehdä tarvittaessa sopimuksia tätä varten, sanotun kuitenkaan rajoittamatta Euroopan yhteisön perustamissopimuksen asiaa koskevia määräyksiä,
   OVAT SOPINEET SEURAAVAA:
   1 artikla
   Soveltamisala
   1.   Israel assosioituu tässä sopimuksessa ja sen liitteissä määrätyin tai tarkoitetuin ehdoin Euroopan yhteisön seitsemänteen tutkimuksen, teknologian kehittämisen ja demonstroinnin puiteohjelmaan (2007–2013), jäljempänä ’EY:n seitsemäs puiteohjelma’, joka on vahvistettu päätöksessä N:o 1982/2006/EY ja asetuksessa (EY) N:o 2321/2002, sellaisena kuin se on muutettuna säännöistä, jotka koskevat yritysten, tutkimuskeskusten ja korkeakoulujen osallistumista seitsemännen puiteohjelman toimiin sekä tutkimustulosten levittämistä (2007–2013) 18 päivänä joulukuuta 2006 annetulla Euroopan parlamentin ja neuvoston asetuksella (EY) N:o 1906/2006 (2), sekä neuvoston päätöksissä 2006/971/EY, 2006/972/EY, 2006/973 EY, 2006/974/EY ja 2006/975/EY.
   2.   Edellä 1 kohdassa tarkoitetun assosioitumisen lisäksi yhteistyöhön voi sisältyä:

               —

               säännöllisiä keskusteluja tutkimuspolitiikkojen ja tutkimuksen suunnittelun suuntaviivoista ja painopistealueista Israelissa ja yhteisössä,

               —

               keskusteluja yhteistyön mahdollisuuksista ja kehittämisestä,

               —

               ajankohtaista tiedottamista ohjelmien ja tutkimushankkeiden täytäntöönpanosta Israelissa ja yhteisössä sekä tämän sopimuksen puitteissa toteutetun tutkimustyön tuloksista,

               —

               yhteisiä kokouksia,

               —

               tutkijoiden, insinöörien ja teknisten asiantuntijoiden vierailuja ja vaihtoa,

               —

               säännöllisiä ja jatkuvia yhteyksiä Israelin ja yhteisön ohjelmien ja hankkeiden johtajien välillä,

               —

               asiantuntijoiden osallistumista seminaareihin, symposiumeihin ja yhteistoimintakokouksiin.

         2 artikla
   Israelin assosioitumista EY:n seitsemänteen puiteohjelmaan koskevat ehdot
   1.   Israelin oikeussubjektit osallistuvat epäsuoriin toimiin ja Yhteisen tutkimuskeskuksen toimiin EY:n seitsemännessä puiteohjelmassa samoin ehdoin kuin Euroopan unionin jäsenvaltioiden oikeussubjektit, jos liitteissä I ja II määrätyt tai tarkoitetut ehdot täyttyvät. Ehdotusten jättämiseen ja arviointiin sekä yhteisön ohjelmiin kuuluvien avustussopimusten myöntämiseen ja tekemiseen sovellettavat ehdot ovat Israelin ja yhteisön tutkimusyksiköiden osalta samat, ottaen huomioon yhteisön ja Israelin molemminpuoliset edut.
   Yhteisön oikeussubjektit osallistuvat Israelin tutkimusohjelmiin ja -hankkeisiin EY:n seitsemännen puiteohjelman aihealueita vastaavilla aihealueilla samoin ehdoin kuin Israelin oikeussubjektit, jos liitteissä I ja II määrätyt ehdot täyttyvät. Oikeussubjektilla, joka on sijoittautunut muuhun sellaiseen maahan, joka on assosioitunut EY:n seitsemänteen puiteohjelmaan (assosioitunut maa), on tämän sopimuksen nojalla samat oikeudet ja velvoitteet kuin jäsenvaltioon sijoittautuneella oikeussubjektilla, edellyttäen että assosioitunut maa, johon oikeussubjekti on sijoittautunut, myöntää Israelin oikeussubjekteille samat oikeudet ja velvoitteet.
   2.   Israel maksaa EY:n seitsemännen puiteohjelman keston aikana vuosittain rahoitusosuuden Euroopan unionin yleiseen talousarvioon. Israelin rahoitusosuus lisätään määrään, joka merkitään vuosittain Euroopan unionin yleisessä talousarviossa maksusitoumusmäärärahoiksi EY:n seitsemännen puiteohjelman toteuttamisen, hallinnoinnin ja toiminnan edellyttämiin erityyppisiin toimenpiteisiin liittyvien rahoitusvelvoitteiden täyttämistä varten. Israelin rahoitusosuus määritetään ja maksetaan liitteessä III olevien määräysten mukaisesti.
   3.   Israelin edustajat osallistuvat tarkkailijoina EY:n seitsemännen puiteohjelman komiteoihin, jotka on perustettu 17 päivänä heinäkuuta 2006 tehdyllä päätöksellä N:o 2006/512/EY (3), jolla muutetaan päätöstä N:o 1999/468/EY. Israelin edustajat eivät ole läsnä näiden komiteoiden kokouksissa äänestyksen aikana. Israelille ilmoitetaan kokousten tuloksesta. Tässä kohdassa tarkoitetussa osallistumisessa, mukaan luettuna tietojen ja asiakirjojen saamiseen liittyvät menettelyt, noudatetaan samaa toimintatapaa kuin Euroopan unionin jäsenvaltioiden osallistujien osalta.
   Israelin edustajat voivat osallistua tieteen ja tekniikan tutkimuskomitean (CREST) kokouksiin. Komitea kokoontuu ilman Israelin edustajia äänestettäessä ja tietyissä erityistilanteissa. Israelille ilmoitetaan kokousten tuloksesta.
   4.   Israelin edustajat osallistuvat tarkkailijoina Yhteisen tutkimuskeskuksen hallintoneuvostoon. Tässä kohdassa tarkoitetussa osallistumisessa, mukaan luettuna tietojen ja asiakirjojen saamiseen liittyvät menettelyt, noudatetaan samaa toimintatapaa kuin Euroopan unionin jäsenvaltioiden osallistujien osalta.
   5.   Euroopan yhteisö korvaa Israelin edustajien matka- ja oleskelukustannukset, jotka aiheutuvat osallistumisesta tässä artiklassa tarkoitettujen komiteoiden ja elinten kokouksiin tai yhteisön järjestämiin EY:n seitsemännen puiteohjelman toteuttamiseen liittyviin kokouksiin, samojen voimassa olevien perusteiden ja menettelyjen mukaisesti kuin Euroopan unionin jäsenvaltioiden edustajien kustannukset.
   3 artikla
   Yhteistyön tehostaminen
   1.   Osapuolet pyrkivät parhaansa mukaan helpottamaan sovellettavan lainsäädäntönsä mukaisesti niiden tutkijoiden vapaata liikkumista ja asumista, jotka osallistuvat tämän sopimuksen mukaiseen toimintaan, sekä tällaisessa toiminnassa käytettäviksi tarkoitettujen tavaroiden liikkumista rajojen yli.
   2.   Osapuolet varmistavat, ettei yhteisön ja Israelin väliselle varojen siirrolle aseteta veroja eikä maksuja, jos kyseisiä varoja tarvitaan tämän sopimuksen mukaisten toimien toteuttamiseen.
   4 artikla
   EY:n ja Israelin tutkimuskomitea
   1.   Perustetaan sekakomitea, josta käytetään nimitystä ”EY:n ja Israelin tutkimuskomitea” ja jonka tehtävänä on:

               —

               varmistaa tämän sopimuksen täytäntöönpano sekä arvioida ja tarkastella sitä,

               —

               tarkastella kaikkia sellaisia toimenpiteitä, jotka ovat omiaan parantamaan ja kehittämään yhteistyötä,

               —

               keskustella säännöllisesti tutkimuspolitiikkojen ja tutkimuksen suunnittelun tulevaisuuden suuntauksista ja painopisteistä Israelissa ja yhteisössä sekä tulevista yhteistyönäkymistä.

         2.   Tutkimuskomitea voi Israelin pyynnöstä määritellä sellaisia Israelin alueita, jotka täyttävät neuvoston asetuksen (EY) N:o 1083/2006 (4) 5 artiklan 1 kohdassa säädetyt perusteet ja voivat siten osallistua tutkimustoimiin, jotka liittyvät ”Valmiudet”-erityisohjelmaan kuuluvan ”Tutkimuspotentiaali”-aihealueen työohjelmaan.
   3.   EY:n ja Israelin tutkimuskomitea, joka muodostuu komission ja Israelin edustajista, vahvistaa oman työjärjestyksensä.
   4.   EY:n ja Israelin tutkimuskomitea kokoontuu vähintään kerran vuodessa. Ylimääräisiä kokouksia pidetään jommankumman osapuolen pyynnöstä.
   5 artikla
   Loppumääräykset
   1.   Liitteet I, II, III ja IV ovat tämän sopimuksen erottamaton osa.
   2.   Tämä sopimus on tehty EY:n seitsemännen puiteohjelman ajaksi. Sopimus tulee voimaan päivänä, jona osapuolet ovat ilmoittaneet toisilleen tätä varten tarvittavien menettelyjensä saattamisesta päätökseen, ja sitä sovelletaan väliaikaisesti 1 päivästä tammikuuta 2007.
   Sopimusta voidaan muuttaa ainoastaan kirjallisesti osapuolten yhteisestä suostumuksesta. Muutosten voimaantuloon sovelletaan samaa diplomaattiteitse toteutettavaa menettelyä kuin sopimuksen voimaantuloon. Kumpikin osapuoli voi milloin tahansa päättää tämän sopimuksen voimassaolon ilmoittamalla asiasta toiselle osapuolelle kirjallisesti diplomaattiteitse kuusi kuukautta etukäteen. Hankkeita ja toimintaa, jotka ovat käynnissä, kun tämän sopimuksen voimassaolo on päätetty ja/tai sen voimassaolo päättyy, jatketaan, kunnes ne saadaan päätökseen tässä sopimuksessa määrättyjen ehtojen mukaisesti. Osapuolet sopivat sopimuksen irtisanomisen muista mahdollisista seurauksista.
   3.   Jos osapuoli ilmoittaa toiselle osapuolelle, että se ei tee sopimusta, sovitaan molemminpuolisesti, että:

               —

               yhteisö maksaa Israelille takaisin sen Euroopan unionin yleiseen talousarvioon suorittaman 2 artiklan 2 kohdassa tarkoitetun rahoitusosuuden,

               —

               yhteisö vähentää kyseisestä takaisin maksettavasta määrästä kuitenkin varat, jotka yhteisö on sitonut Israelin oikeussubjektien osallistumiseksi epäsuoriin toimiin, mukaan luettuina 2 artiklan 5 kohdassa tarkoitetut korvaukset,

               —

               väliaikaisen soveltamisen aikana käynnistettyjä hankkeita ja toimintaa, jotka ovat edelleen käynnissä edellä mainitun ilmoituksen antamishetkellä, jatketaan, kunnes ne on saatu päätökseen tässä sopimuksessa määrättyjen ehtojen mukaisesti.

         4.   Jos yhteisö päättää muuttaa EY:n seitsemättä puiteohjelmaa, se ilmoittaa Israelille muutosten täsmällisestä sisällöstä viikon kuluessa siitä, kun yhteisö on ne hyväksynyt. Jos tutkimusohjelmia tarkistetaan tai laajennetaan, Israel voi päättää tämän sopimuksen voimassaolon ilmoittamalla siitä kuusi kuukautta etukäteen. Ilmoitus aikomuksesta päättää sopimuksen voimassaolo tai laajentaa sitä on annettava toiselle osapuolelle kolmen kuukauden kuluessa siitä, kun yhteisöjen päätös on tehty.
   5.   Yhteisön hyväksyessä uusia monivuotisia tutkimuksen, teknologian kehittämisen ja demonstroinnin puiteohjelmia voidaan neuvotella uusi sopimus tai tämä sopimus voidaan uusia molemminpuolisesti hyväksytyin ehdoin jommankumman osapuolen pyynnöstä.
   6.   Tätä sopimusta sovelletaan niihin alueisiin, joihin sovelletaan Euroopan yhteisön perustamissopimusta, siinä määrätyin edellytyksin, sekä Israelin valtion alueeseen.
   7.   Tämä sopimus on laadittu kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja heprean kielellä, ja kukin teksti on yhtä todistusvoimainen.

      Съставено в Брюксел на шестнадесети юли две хиляди и седма година.
      Hecho en Bruselas, el dieciséis de julio de dos mil siete.
      V Bruselu dne šestnáctého července dva tisíce sedm.
      Udfærdiget i Bruxelles, den sekstende juli to tusind og syv.
      Geschehen zu Brüssel am sechzehnten Juli zweitausendsieben.
      Kahe tuhande seitsmenda aasta juulikuu kuueteistkümnendal päeval Brüsselis.
      Έγινε στις Βρυξέλλες, στις δέκα έξι Ιουλίου δύο χιλιάδες επτά.
      Done at Brussels on the sixteenth day of July in the year two thousand and seven.
      Fait à Bruxelles, le seize juillet deux mille sept.
      Fatto a Bruxelles, addì sedici luglio duemilasette.
      Briselē, divtūkstoš septītā gada sešpadsmitajā jūlijā.
      Priimta du tūkstančiai septintų metų liepos šešioliktą dieną Briuselyje.
      Kelt Brüsszelben, a kétezer-hetedik év július havának tizenhatodik napján.
      Magħmul fi Brussel, fis-sittax-il jum ta' Lulju tas-sena elfejn u sebgħa.
      Gedaan te Brussel, de zestiende juli tweeduizend zeven.
      Sporządzono w Brukseli, dnia szesnastego lipca roku dwa tysiące siódmego.
      Feito em Bruxelas, em dezasseis de Julho de dois mil e sete.
      Întocmit la Bruxelles, șaisprezece iulie două mii șapte.
      V Bruseli dňa šestnásteho júla dvetisícsedem.
      V Bruslju, dne šestnajstega julija leta dva tisoč sedem.
      Tehty Brysselissä kuudentenatoista päivänä heinäkuuta vuonna kaksituhattaseitsemän.
      Som skedde i Bryssel den sextonde juli tjugohundrasju.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Европa Шериктештиги γчγн
         За Европейское Сообщество

         За държавата Израел
         Por el Estado de Israel
         Za Stát Izrael
         For Staten Israel
         Für den Staat Israel
         Iisraeli Riigi nimel
         Για το Κράτος του Ισραήλ
         For the State of Israel
         Pour l'État d'Israël
         Per lo Stato di Israele
         Izraēlas Valsts vārdā
         Izraelio Valstybės vardu
         Izrael Állam részéről
         Għall-Istat ta' l-Iżrael
         Voor de Staat Israël
         W imieniu Państwa Izrael
         Pelo Estado de Israel
         Pentru Statul Israel
         Za Izraelský štát
         Za državo Izrael
         Israelin valtion puolesta
         För Staten Israel

      (1)  EUVL L 412, 30.12.2006, s. 1.

      (2)  EUVL L 391, 30.12.2006.

      (3)  EUVL L 200, 22.7.2006, s. 11.

      (4)  EUVL L 210, 31.7.2006, s. 25–78.
   LIITE I
   EUROOPAN UNIONIN JÄSENVALTIOIDEN JA ISRAELIN OIKEUSSUBJEKTIEN OSALLISTUMISEEN SOVELLETTAVAT EHDOT
   Tässä sopimuksessa ’oikeussubjektilla’ tarkoitetaan luonnollista henkilöä tai sellaista oikeushenkilöä, joka on perustettu sen sijoittautumispaikkaan sovellettavan kansallisen oikeuden tai yhteisön oikeuden mukaisesti, jolla on oikeushenkilön asema ja jolla voi olla omissa nimissään kaikentyyppisiä oikeuksia ja velvoitteita.
   I   Israelin oikeussubjektien osallistumiseen EY:n seitsemännen puiteohjelman epäsuoriin toimiin sovellettavat ehdot

               1.

               Israelin oikeussubjektit osallistuvat EY:n seitsemännen puiteohjelman epäsuoriin toimiin ja saavat niiden puitteissa rahoitusta niiden assosioituneita valtioita koskevien ehtojen mukaisesti, joista säädetään asetuksessa (EY) N:o 2321/2002, sellaisena kuin se on muutettuna asetuksella (EY) N:o 1906/2006. Jos yhteisö toteuttaa toimia Euroopan yhteisön perustamissopimuksen 169 ja 171 artiklan täytäntöönpanemiseksi, Israel voi osallistua näiden artiklojen nojalla luotuihin oikeudellisiin järjestelyihin niiden päätösten ja asetusten mukaisesti, jotka hyväksytään näiden oikeudellisten järjestelyiden luomiseksi, edellyttäen että kyseiset päätökset ja asetukset tulevat sovellettaviksi Israelissa. Sekakomitea päättää näiden päätösten ja asetusten soveltamisesta Israelissa.
               Israelin oikeussubjektit voivat osallistua Euroopan yhteisön perustamissopimuksen 169 ja 171 artiklaan perustuviin epäsuoriin toimiin samoin ehdoin kuin jäsenvaltioiden oikeussubjektit.
               Israelin oikeussubjektit voivat saada EIP:ltä lainaa seitsemännessä puiteohjelmassa määriteltyjen tutkimustavoitteiden tukemiseen (riskinjakorahoitusväline) samoin ehdoin kuin jäsenvaltioiden oikeussubjektit.

               2.

               Israelin oikeussubjektit otetaan Euroopan yhteisön oikeussubjektien ohella huomioon valittaessa riittävää määrää riippumattomia asiantuntijoita asetuksen (EY) N:o 1906/2006 17 ja 27 artiklassa tarkoitettuihin tehtäviin näissä artikloissa säädetyin ehdoin sekä EY:n seitsemännen puiteohjelman eri työryhmiin ja neuvoa-antaviin komiteoihin, ottaen huomioon heille annettavien tehtävien edellyttämä osaaminen ja tietämys.

               3.

               Asetuksen (EY) N:o 1906/2006 ja Euroopan yhteisön varainhoitoasetusten mukaisesti avustussopimuksessa, jonka yhteisö tekee Israelin oikeussubjektin kanssa epäsuoran toimen toteuttamiseksi, on määrättävä valvonnasta ja tarkastuksista, jotka toteutetaan Euroopan yhteisöjen komission tai tilintarkastustuomioistuimen toimesta tai valtuutuksesta. Asianomaisten Israelin viranomaisten on yhteistyön ja molemminpuolisen edun nimissä annettava kohtuulliseksi ja mahdolliseksi katsottavissa määrin apua tällaisen valvonnan ja tällaisten tarkastusten suorittamisessa siltä osin kuin se on kyseisessä tilanteessa tarpeen tai hyödyllistä.

         II   Euroopan unionin jäsenvaltioiden oikeussubjektien osallistumiseen Israelin tutkimusohjelmiin ja hankkeisiin sovellettavat ehdot

               1.

               Euroopan unionin jäsenvaltion kansallisen oikeuden tai yhteisön oikeuden mukaisesti perustettujen yhteisön oikeussubjektien osallistuminen Israelin tutkimus- ja kehittämisohjelmien hankkeisiin voi edellyttää vähintään yhden Israelin oikeussubjektin yhteistä osallistumista. Tällaista osallistumista koskevat ehdotukset toimitetaan tarvittaessa Israelin oikeussubjektin tai -subjektien kanssa yhdessä.

               2.

               Jollei 1 kohdasta ja liitteestä II muuta johdu, Israelin tutkimus- ja kehitysohjelmien tutkimushankkeisiin osallistuvien yhteisön oikeussubjektien oikeudet ja velvollisuudet sekä tällaisia hankkeita koskevien ehdotusten jättämistä ja arviointia ja avustussopimusten myöntämistä ja tekemistä koskevat ehdot määräytyvät tutkimus- ja kehitysohjelmien toimintaa koskevien, Israelin oikeussubjekteihin sovellettavien ja tasa-arvoisen kohtelun varmistavien Israelin lakien, asetusten ja hallituksen määräysten sekä soveltuvilta osin kansallisten turvallisuusmääräysten perusteella, ottaen huomioon Israelin ja yhteisön yhteistyön luonne kyseisellä alalla.
               Israelin tutkimus- ja kehitysohjelmien tutkimushankkeisiin osallistuville yhteisön oikeussubjekteille myönnettävä rahoitus määräytyy tutkimus- ja kehitysohjelmien toimintaa koskevien, Israelin tutkimus- ja kehitysohjelmien tutkimushankkeisiin osallistuviin muihin kuin Israelin oikeussubjekteihin sovellettavien Israelin lakien, asetusten ja hallituksen määräysten sekä soveltuvilta osin kansallisten turvallisuusmääräysten perusteella. Jos muille kuin Israelin oikeussubjekteille ei myönnetä rahoitusta, yhteisön oikeussubjektien on katettava omat kustannuksensa, mukaan luettuna niiden suhteellinen osuus hankkeen yleisistä hallintokustannuksista.

               3.

               Hankkeen luonteesta riippuen ehdotukset voidaan toimittaa:

                           i)

                           Israelin teollisuus-, kauppa- ja työministeriön tutkimusjohtajan virastoon Israelin yritysten kanssa yhteistyössä toteutettavien teollisten tutkimus- ja kehityshankkeiden osalta. Tässä tutkimus- ja kehitysohjelmassa ei ole ennalta määriteltyjä aloja. Yhteisiä hankkeita voidaan esittää kaikilla teollisen tutkimuksen ja kehityksen piiriin kuuluvilla aloilla. Lisäksi Israelin yritykset voivat Magnet-ohjelman puitteissa tehdä ehdotuksia, jotka koskevat yhteistyötä yhteisöön sijoittautuneiden tutkimusyksiköiden kanssa. Tällainen yhteistyö edellyttää asianomaisen konsortion ja Magnet-ohjelman johdon suostumusta;

                           ii)

                           Israelin tiede-, kulttuuri- ja urheiluministeriöön ensisijaisiin aihealueisiin liittyvän strategisen tutkimuksen osalta. Aihealueet määritellään vuosittain ja ne täsmennetään avoimessa ehdotuspyynnössä;

                           iii)

                           Israelin maatalousministeriön tutkimusjohtajan virastoon – Maatalouden tutkimuksen edistämisrahastoon;

                           iv)

                           Israelin kansallisista infrastruktuureista vastaavan ministeriön tutkimusjohtajan virastoon energian, infrastruktuurien kehittämisen ja geotieteen alojen osalta;

                           v)

                           Israelin terveysministeriön tutkimusjohtajan virastoon tai äskettäin perustettuun lääketieteen tutkimusneuvostoon, joka käsittää biolääketieteen tutkimuksen määrärahojen jaosta vastaavan viraston.

               4.

               Israel tiedottaa yhteisön ja Israelin oikeussubjekteille säännöllisesti Israelin vireillä olevista ohjelmista sekä yhteisön oikeussubjektien osallistumismahdollisuuksista.

         LIITE II
   HENKISEEN OMAISUUTEEN KOHDISTUVIEN OIKEUKSIEN JAKOA KOSKEVAT PERIAATTEET
   I   Soveltamisala
   Tässä sopimuksessa ’henkisellä omaisuudella’ on sama merkitys kuin sille on annettu Maailman henkisen omaisuuden järjestön (WIPO) perustamisesta Tukholmassa 14 päivänä heinäkuuta 1967 tehdyn yleissopimuksen 2 artiklassa, ja ’tulosaineistolla’ tarkoitetaan tuloksia tiedot mukaan luettuina, riippumatta siitä, voidaanko ne suojata, sekä tekijänoikeuksia taikka tällaisiin tietoihin liittyviä oikeuksia, jotka johtuvat patentin, mallioikeuden, kasvinjalostajanoikeuden, täydentävän todistuksen tai muun vastaavan suojan hakemisesta tai myöntämisestä.
   II   Osapuolten oikeussubjektien henkiseen omaisuuteen kohdistuvat oikeudet

               1.

               Kummankin osapuolen on varmistettava, että tähän sopimukseen perustuviin toimiin osallistuvien toisen osapuolen oikeussubjektien henkiseen omaisuuteen kohdistuvat oikeudet ja muut tällaisen osallistumisen yhteydessä syntyvät oikeudet ja velvoitteet ovat osapuoliin sovellettavien kansainvälisten yleissopimusten mukaisia, mukaan luettuna TRIPS-sopimus (Maailman kauppajärjestön hallinnoima teollis- ja tekijänoikeuksien kauppaan liittyvistä näkökohdista tehty sopimus) sekä Bernin yleissopimus (Pariisin asiakirja 1971) ja Pariisin yleissopimus (Tukholman asiakirja 1967).

               2.

               EY:n seitsemännen puiteohjelman epäsuoraan toimeen osallistuvilla Israelin oikeussubjekteilla on henkiseen omaisuuteen kohdistuvat oikeudet ja velvoitteet asetuksessa (EY) N:o 1906/2006 säädettyjen ja yhteisön kanssa vastaavasti tehdyissä avustussopimuksissa määrättyjen ehtojen mukaisesti, ja näiden oikeuksien ja velvoitteiden on oltava 1 kohdan mukaiset. Jos Israel osallistuu Euroopan yhteisön perustamissopimuksen 169 artiklan nojalla toteutettavaan EY:n seitsemännen puiteohjelman epäsuoraan toimeen, Israelilla on samat asianomaisessa Euroopan parlamentin ja neuvoston päätöksessä ja Euroopan yhteisön kanssa vastaavasti tehdyssä avustussopimuksessa määrätyt henkiseen omaisuuteen kohdistuvat oikeudet ja velvoitteet kuin osallistuvilla jäsenvaltioilla, ja näiden oikeuksien ja velvoitteiden on oltava 1 kohdan mukaiset.

               3.

               Israelin tutkimusohjelmiin tai hankkeisiin osallistuvilla yhteisön oikeussubjekteilla on samat henkiseen omaisuuteen kohdistuvat oikeudet ja velvoitteet kuin kyseisiin tutkimusohjelmiin tai hankkeisiin osallistuvilla Israelin oikeussubjekteilla, ja näiden oikeuksien ja velvoitteiden on oltava 1 kohdan mukaisia.

         III   Osapuolen henkiseen omaisuuteen kohdistuvat oikeudet

               1.

               Jolleivät osapuolet erityisesti muuta sovi, tulosaineistoon, jonka osapuolet tuottavat tämän sopimuksen 1 artiklan 2 kohdassa tarkoitetuissa toimissa, sovelletaan seuraavia sääntöjä:

                           a)

                           Tulosaineiston tuottaneella osapuolella on omistusoikeus kyseiseen tulosaineistoon. Jos osapuolten osuutta työhön ei voida määrittää, niillä on tulosaineistoon yhteinen omistusoikeus.

                           b)

                           Tulosaineiston omistavan osapuolen on myönnettävä sen käyttöoikeudet toiselle osapuolelle tämän sopimuksen 1 artiklan 2 kohdassa tarkoitettujen toimien toteuttamista varten. Tällaiset käyttöoikeudet on myönnettävä ilman maksua.

               2.

               Jolleivät osapuolet erityisesti muuta sovi, osapuolten tieteellisiin kirjallisiin teoksiin sovelletaan seuraavia sääntöjä:

                           a)

                           Jos osapuoli julkaisee tähän sopimukseen perustuviin toimiin perustuvia ja liittyviä tieteellisiä ja teknisiä tietoja ja tuloksia lehdissä, artikkeleissa, raporteissa ja kirjoissa, mukaan luettuina kuvatallenteet ja ohjelmistot, toiselle osapuolelle on myönnettävä maailmanlaajuinen – mutta ei yksinomainen – peruuttamaton ja tekijänpalkkioista vapautettu lupa kääntää, jäljentää, mukauttaa, lähettää sekä levittää julkisesti kyseisiä teoksia.

                           b)

                           Kaikissa tekijänoikeuden piiriin kuuluvien teosten kappaleissa, joita on levitettävä ja valmistettava julkisesti tämän jakson määräysten mukaisesti, on oltava teoksen tekijän nimi tai tekijöiden nimet, jollei tekijä nimenomaisesti sitä kiellä. Lisäksi niissä on oltava osapuolten yhdessä antamaa tukea koskeva selvä maininta.

               3.

               Jolleivät osapuolet erityisesti muuta sovi, osapuolten julkistamattomaan tietoon sovelletaan seuraavia sääntöjä:

                           a)

                           Kun osapuoli toimittaa toiselle osapuolelle tähän sopimukseen perustuviin toimiin liittyviä tietoja, kummankin osapuolen on yksilöitävä tiedot, jotka se haluaa pitää julkistamattomana.

                           b)

                           Vastaanottava osapuoli voi omalla vastuullaan toimittaa julkistamattomat tiedot tämän sopimuksen täytäntöönpanoon liittyviä erityistarkoituksia varten elimille tai henkilöille, joilla on sen valtuutus.

                           c)

                           Vastaanottava osapuoli voi levittää kyseistä julkistamatonta tietoa laajemmin kuin edellä 2 kohdassa sallitaan, jos julkistamatonta tietoa toimittava osapuoli antaa siihen ennakolta kirjallisen suostumuksen. Osapuolet vahvistavat yhteistyössä menettelyt, joita sovelletaan kirjallisen suostumuksen hankkimiseksi tällaista laajempaa levitystä varten, ja kumpikin osapuoli antaa tällaisen suostumuksen omien sisäisten toimintaperiaatteidensa, määräystensä ja lainsäädäntönsä sallimissa rajoissa.

                           d)

                           Asiakirjoihin perustumatonta julkistamatonta tai muuta luottamuksellista tietoa, jonka osapuolten edustajat saavat tämän sopimuksen perusteella järjestetyissä seminaareissa ja muissa kokouksissa, sekä tietoa, jonka ne saavat henkilöstön palvelukseen ottamisen, tilojen ja laitteistojen käytön tai epäsuorien toimien myötä, on käsiteltävä luottamuksellisena, kun tällaisen julkistamattoman tai muuten luottamuksellisen taikka salassa pidettävän tiedon vastaanottajalle on tietoa välitettäessä ilmoitettu tiedon luottamuksellisesta luonteesta 1 kohdan mukaisesti.

                           e)

                           Kummankin osapuolen on pyrittävä varmistamaan, että sen 1 ja 3 kohdan mukaisesti saamaa julkistamatonta tietoa valvotaan tässä sopimuksessa määrätyllä tavalla. Jos osapuoli havaitsee, että se ei voi noudattaa tai että sen on aiheellista epäillä, että se ei myöhemmin voi noudattaa 1 ja 3 kohdassa olevia tietojen levityksen kieltämistä koskevia määräyksiä, sen on ilmoitettava tästä välittömästi toiselle osapuolelle. Osapuolet neuvottelevat tämän jälkeen sopivasta toimintatavasta.

         LIITE III
   ISRAELIN EY:N SEITSEMÄNTEEN PUITEOHJELMAAN SUORITTAMAA RAHOITUSOSUUTTA KOSKEVAT MÄÄRÄYKSET
   I   Israelin rahoitusosuuden määrittäminen

               1.

               Rahoitusosuus, jonka Israel maksaa EY:n seitsemänteen puiteohjelmaan, vahvistetaan vuosittain suhteessa siihen määrään ja sen määrän lisäksi, joka on kunakin vuonna varattu Euroopan unionin yleiseen talousarvioon maksusitoumusmäärärahoiksi EY:n seitsemännen puiteohjelman toteuttamiseen, hallinnointiin ja toimintaan.

               2.

               Israelin rahoitusosuuden määräävä suhdeluku saadaan määrittämällä Israelin markkinahintaisen bruttokansantuotteen ja Euroopan unionin jäsenvaltioiden ja Israelin yhteenlaskettujen markkinahintaisten bruttokansantuotteiden välinen suhde. Tämä suhde lasketaan Euroopan unionin talousarvioesityksen julkaisuajankohtana saatavissa olevien Kansainvälisen jälleenrakennus- ja kehityspankin viimeisimpien samaa vuotta koskevien tilastotietojen perusteella.

               3.

               Komissio ilmoittaa Israelille – toimittaen lisäksi asiaa koskevan taustamateriaalin – mahdollisimman pian ja viimeistään kutakin varainhoitovuotta edeltävän vuoden syyskuun 1 päivänä:

                           —

                           Euroopan unionin alustavan talousarvioesityksen menotaulukkoon seitsemättä puiteohjelmaa varten varattujen maksusitoumusmäärärahojen määrät,

                           —

                           alustavaan talousarvioesitykseen perustuvan arvion rahoitusosuuksista, jotka vastaavat Israelin osallistumista EY:n seitsemänteen puiteohjelmaan 1, 2 ja 3 kohdan mukaisesti.

                     Kun yleinen talousarvio on lopullisesti hyväksytty, komissio antaa Israelille tiedoksi ensimmäisessä alakohdassa mainitut menotaulukon sisältämät lopulliset määrät, jotka koskevat Israelin osallistumista.

         II   Israelin rahoitusosuuden suorittaminen

               1.

               Komissio antaa Israelille viimeistään kunkin varainhoitovuoden tammikuussa ja kesäkuussa rahoituspyynnön, joka vastaa Israelin rahoitusosuutta tämän sopimuksen mukaisesti. Rahoituspyynnöissä edellytetään seuraavaa:
               Israelin rahoitusosuuden ensimmäisten kuuden kahdestoistaosan maksaminen viimeistään 60 päivän kuluttua rahoituspyynnön vastaanottamisesta. Ne kuusi kahdestoistaosaa, jotka on maksettava viimeistään 60 päivän kuluttua tammikuussa annetun rahoituspyynnön vastaanottamisesta, lasketaan kuitenkin alustavan talousarvioesityksen tulotaulukossa olevan määrän perusteella: näin maksettu määrä tasataan jäljellä olevien kuuden kahdestoistaosan maksamisen yhteydessä viimeistään 30 päivän kuluttua viimeistään kesäkuussa annetun rahoituspyynnön vastaanottamisesta.
               Sopimuksen ensimmäisenä voimassaolovuonna komissio esittää ensimmäisen rahoituspyynnön 30 päivän kuluessa sopimuksen väliaikaisesta soveltamisesta. Jos tämä pyyntö esitetään kesäkuun 15 päivän jälkeen, siinä edellytetään, että Israel maksaa kaksitoista kahdestoistaosaa rahoitusosuudestaan 60 päivän kuluessa, jolloin maksettava määrä lasketaan talousarvion tulotaulukossa olevan määrän perusteella.

               2.

               Israelin rahoitusosuus määritellään ja maksetaan euroina. Israelin maksut kirjataan ohjelmiin budjettisaatavina, jotka jaetaan asianmukaisille budjettikohdille Euroopan unionin yleisen talousarvion tulotaulukossa. Määrärahojen hallinnointiin sovelletaan Euroopan unionin yleiseen talousarvioon sovellettavaa varainhoitoasetusta.

               3.

               Israel suorittaa tämän sopimuksen mukaisen rahoitusosuutensa 1 kohdassa esitetyn aikataulun mukaisesti. Jos rahoitusosuuden maksu viivästyy, Israel suorittaa maksamattomasta määrästä viivästyskorkoa eräpäivästä alkaen. Viivästyskorkona käytetään eräpäivänä voimassa olevaa Euroopan keskuspankin euromääräisiin perusrahoitusoperaatioihinsa soveltamaa korkoa korotettuna 1,5 prosenttiyksiköllä.
               Jos rahoitusosuuden maksaminen viivästyy siinä määrin, että se voi vaarantaa merkittävästi ohjelman toteutuksen ja hallinnoinnin, komissio keskeyttää Israelin osallistumisen ohjelmaan kyseiseltä varainhoitovuodelta, jos maksua ei ole suoritettu 20 arkipäivän kuluessa virallisen muistutuskirjeen lähettämisestä Israelille, sanotun kuitenkaan rajoittamatta yhteisön velvoitteita, jotka johtuvat jo tehdyistä valittujen epäsuorien toimien toteuttamista koskevista avustussopimuksista.

               4.

               Varainhoitovuoteen liittyvä EY:n seitsemännen puiteohjelman määrärahalaskelma laaditaan ja toimitetaan Israelille tiedoksi viimeistään kyseistä varainhoitovuotta seuraavan vuoden toukokuun 31 päivänä komission tulostilin muodossa.

               5.

               Päättäessään kunkin varainhoitovuoden tilit komissio suorittaa tulostilin laatimisen yhteydessä tilien tasauksen Israelin osuuden osalta. Tilien tasauksessa otetaan huomioon muutokset, jotka ovat tapahtuneet varainhoitovuoden aikana joko varojen siirtojen, peruutusten, varainhoitovuodelta toiselle siirtämisten, vapauttamisten tai korjaavien ja täydentävien talousarvioiden muodossa. Tämä tilien tasaus suoritetaan seuraavan varainhoitovuoden toisen maksun yhteydessä ja viimeisen varainhoitovuoden osalta heinäkuussa 2014. Tilien tasauksia tehdään tämän jälkeen joka vuosi vuoden 2016 heinäkuuhun saakka.

         LIITE IV
   TÄMÄN SOPIMUKSEN SOVELTAMISALAAN KUULUVIEN YHTEISÖN OHJELMIEN ISRAELILAISIA OSANOTTAJIA KOSKEVA VARAINHOIDON VALVONTA
   I   Suora viestintä
   Komissio on suoraan yhteydessä Israeliin sijoittautuneisiin EY:n seitsemännen puiteohjelman osanottajiin ja niiden alihankkijoihin. Nämä voivat toimittaa suoraan komissiolle asiaan liittyvät tiedot ja kaiken aineiston, jotka ne ovat velvollisia toimittamaan niiden asiakirjojen, joihin tässä sopimuksessa viitataan, sekä niitä sovellettaessa tehtyjen avustussopimusten, perusteella.
   II   Tarkastukset

               1.

               Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002, sellaisena kuin se on muutettuna neuvoston asetuksella (EY, Euratom) N:o 1995/2006 (1), ja Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä annetun komission asetuksen (EY, Euratom) N:o 2342/2002 muuttamisesta annetun komission asetuksen (EY, Euratom) N:o 1248/2006 (2) mukaisesti, sekä muiden tässä sopimuksessa tarkoitettujen määräysten mukaisesti avustussopimuksissa, jotka tehdään Israeliin sijoittautuneiden ohjelman osanottajien kanssa, voidaan määrätä, että komission virkamiehet tai muut komission valtuuttamat henkilöt voivat milloin tahansa suorittaa kyseisten osanottajien tai niiden alihankkijoiden toimitiloissa tieteellisiä, rahoitukseen liittyviä, teknisiä tai muita tarkastuksia.

               2.

               Tarkastusten suorittamiseksi komission virkamiehillä, Euroopan tilintarkastustuomioistuimen virkamiehillä ja muilla komission valtuuttamilla henkilöillä on oltava asianmukaiset mahdollisuudet tutustua paikkoihin, töihin ja asiakirjoihin sekä kaikkiin, myös sähköisessä muodossa oleviin tietoihin, edellyttäen, että tämä oikeus todetaan nimenomaisesti avustussopimuksissa, jotka tehdään Israelin osanottajien kanssa tässä sopimuksessa tarkoitettujen asiakirjojen soveltamiseksi.

               3.

               Tarkastukset voidaan tehdä EY:n ja Euratomin seitsemännen puiteohjelman tai tämän sopimuksen voimassaolon päätyttyä asianomaisissa avustussopimuksissa määrättyjen ehtojen mukaisesti.

               4.

               Israelin hallituksen nimeämälle Israelin toimivaltaiselle viranomaiselle ilmoitetaan ennakolta Israelin alueella suoritettavista tarkastuksista. Ilmoittaminen ei kuitenkaan ole oikeudellinen edellytys tarkastusten suorittamiselle.

         III   Paikalla suoritettavat tarkastukset

               1.

               Tämän sopimuksen puitteissa komissiolla (Euroopan petostentorjuntavirasto, OLAF) on valtuudet suorittaa israelilaisten osanottajien ja niiden alihankkijoiden tiloissa paikalla tarkastuksia ja todentamisia neuvoston asetuksen (Euratom, EY) N:o 2185/96 mukaisesti (3).

               2.

               Komissio valmistelee ja suorittaa paikalla tehtävät tarkastukset ja todentamiset tiiviissä yhteistyössä Israelin hallituksen nimeämän Israelin toimivaltaisen viranomaisen kanssa, kuten tämän liitteen lisäyksessä A määrätään. Nimetylle viranomaiselle on ilmoitettava kohtuullisessa ajassa ennen tarkastuksia ja todentamisia näiden kohde, tavoite ja oikeusperusta tarvittavan avun antamiseksi. Tätä varten Israelin toimivaltaisten viranomaisten toimihenkilöt voivat osallistua paikalla tehtäviin tarkastuksiin ja todentamisiin.

               3.

               Jos asiasta vastaavat Israelin viranomaiset niin toivovat, paikalla tehtävät tarkastukset ja todentamiset voidaan suorittaa komission ja näiden viranomaisten yhteistoimin.

               4.

               Jos EY:n seitsemännen puiteohjelman osanottajat vastustavat paikalla suoritettavaa tarkastusta tai todentamista, Israelin viranomaisten on kansallisten sääntöjensä ja määräystensä mukaisesti avustettava komission tarkastajia kohtuullisessa määrin, jotta nämä voivat täyttää velvollisuutensa ja suorittaa paikalla tehtävät tarkastukset ja todentamiset.

               5.

               Komissio ilmoittaa mahdollisimman pian Israelin toimivaltaiselle viranomaiselle kaikki väärinkäytöksiä koskevat tosiseikat ja epäilyt, jotka ovat tulleet sen tietoon suoritettaessa paikalla tarkastusta tai todentamista. Komission on aina ilmoitettava edellä tarkoitetulle viranomaiselle tarkastusten ja todentamisten tulokset.

         IV   Tiedottaminen ja kuuleminen

               1.

               Tämän liitteen moitteettoman täytäntöönpanon varmistamiseksi Israelin ja yhteisön toimivaltaiset viranomaiset vaihtavat tietoja säännöllisesti, ellei tietojenvaihtoa kielletä kansallisissa säännöissä ja määräyksissä, ja neuvottelevat keskenään jommankumman sitä pyytäessä.

               2.

               Israelin toimivaltaiset viranomaiset ilmoittavat komissiolle kohtuullisessa ajassa kaikista tietoonsa saamista seikoista, jotka antavat aihetta epäillä, että tässä sopimuksessa tarkoitettuja asiakirjoja sovellettaessa tehtyjen avustussopimusten tekemiseen ja täytäntöönpanoon liittyy väärinkäytöksiä.

         V   Luottamuksellisuus
   Kaikki tämän liitteen nojalla toimitetut ja saadut tiedot, niiden muodosta riippumatta, kuuluvat ammattisalaisuuden piiriin ja niillä on sama tietosuoja kuin vastaaville tiedoille on säädetty Israelin lainsäädännössä ja yhteisön toimielimiin sovellettavissa vastaavissa säännöksissä. Kyseisiä tietoja saa yhteisön toimielimissä, jäsenvaltioissa tai Israelissa antaa vain niille henkilöille, joiden tehtävät lain nojalla edellyttävät niiden tietoon saamista, eikä niitä saa käyttää muuhun tarkoitukseen kuin osapuolten taloudellisten etujen tehokkaan suojaamisen varmistamiseksi (4).
   VI   Hallinnolliset toimenpiteet ja seuraamukset
   Israelin rikoslain soveltamista estämättä komissio voi määrätä käyttöön hallinnollisia toimenpiteitä ja seuraamuksia asetuksen (EY, Euratom) N:o 1605/2002, sellaisena kuin se on muutettuna neuvoston asetuksella (EY, Euratom) N:o 1995/2006, ja asetuksen (EY, Euratom) 2342/2002, sellaisena kuin se on muutettuna komission asetuksella (EY, Euratom) N:o 1248/2006, sekä Euroopan yhteisöjen taloudellisten etujen suojaamisesta 18 päivänä joulukuuta 1995 annetun neuvoston asetuksen (EY, Euratom) N:o 2988/95 mukaisesti.
   VII   Perintä ja täytäntöönpano
   Päätökset, jotka komissio tekee EY:n seitsemännen puiteohjelman yhteydessä osana tämän sopimuksen soveltamista ja joissa määrätään maksuvelvollisuus muille kuin valtiolle, voidaan panna Israelissa täytäntöön israelilaisessa tuomioistuimessa käytävän siviilioikeudellisiin asioihin sovellettavan oikeudenkäynnin avulla. Asiaa koskevat täytäntöönpanosäännöt sisällytetään Israelin osanottajien kanssa tehtäviin avustussopimuksiin. Täytäntöönpanomääräyksen, joka tarkastetaan ainoastaan sen aitouden osalta, toimittaa israelilaiselle tuomioistuimelle Israelin hallituksen nimeämä viranomainen, joka ilmoittaa asiasta komissiolle. Täytäntöönpanoon sovelletaan Israelin menettelysääntöjä. Täytäntöönpanoa koskevan päätöksen lainmukaisuutta valvoo Euroopan yhteisöjen tuomioistuin. Euroopan yhteisöjen tuomioistuimen jostakin EY:n ja Euratomin seitsemänteen puiteohjelmaan liittyvästä avustussopimuksesta välityslausekkeen nojalla antamat tuomiot ovat täytäntöönpanokelpoisia samoin ehdoin.

      (1)  EUVL L 390, 30.12.2006.

      (2)  EUVL L 227, 19.8.2006.

      (3)  EYVL L 292, 15.11.1996, s. 2.

      (4)  EYVL L 312, 23.12.1995, s. 1.
 ---documentbreak--- NA ---documentbreak---

               25.8.2007

               FI

               Euroopan unionin virallinen lehti

               L 220/19

         PÄÄTÖSASIAKIRJA
   EUROOPAN YHTEISÖN
   ja
   ISRAELIN VALTION
   täysivaltaiset edustajat,
   jotka kokoontuvat Brysselissä kuudentenatoista päivänä heinäkuuta vuonna kaksituhattaseitsemän allekirjoittaakseen Euroopan yhteisön ja Israelin valtion välisen sopimuksen tieteellisestä ja teknisestä yhteistyöstä, ovat antaneet seuraavan yhteisen julistuksen:
   Osapuolten yhteinen julistus tiiviistä vuoropuhelusta EY:n perustamissopimuksen 169 ja 171 artiklaan perustuvien uusien järjestelyjen luomiseksi.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Европa Шериктештиги γчγн
         За Европейское Сообщество

         За държавата Израел
         Por el Estado de Israel
         Za Stát Izrael
         For Staten Israel
         Für den Staat Israel
         Iisraeli Riigi nimel
         Για το Κράτος του Ισραήλ
         For the State of Israel
         Pour l'État d'Israël
         Per lo Stato di Israele
         Izraēlas Valsts vārdā
         Izraelio Valstybės vardu
         Izrael Állam részéről
         Għall-Istat ta' l-Iżrael
         Voor de Staat Israël
         W imieniu Państwa Izrael
         Pelo Estado de Israel
         Pentru Statul Israel
         Za Izraelský štát
         Za državo Izrael
         Israelin valtion puolesta
         För Staten Israel

   Osapuolten yhteinen julistus tiiviistä vuoropuhelusta EY:n
   PERUSTAMISSOPIMUKSEN
   169 ja 171 artiklan täytäntöön panevien uusien järjestelyjen luomiseksi
   Osapuolet julistavat, että tämän sopimuksen liitteessä I olevan I jakson 1 kohdan asianmukaisen täytäntöönpanon varmistamiseksi Israelille ilmoitetaan hyvissä ajoin ja tarvittavassa laajuudessa valmistelutöistä, jotka koskevat EY:n seitsemännen puiteohjelman yhteydessä täytäntöön pantavaan EY:n perustamissopimuksen 169 ja/tai 171 artiklaan perustuvia järjestelyjä.


title: (2014/182/EU): Neuvoston päätös, annettu 31 päivänä maaliskuuta 2014 , alueiden komitean luxemburgilaisen jäsenen ja kahden luxemburgilaisen varajäsenen nimeämisestä

text:
               2.4.2014

               FI

               Euroopan unionin virallinen lehti

               L 99/25

         NEUVOSTON PÄÄTÖS,
   annettu 31 päivänä maaliskuuta 2014,
   alueiden komitean luxemburgilaisen jäsenen ja kahden luxemburgilaisen varajäsenen nimeämisestä
   (2014/182/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Luxemburgin hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi kaudeksi.

               (2)

               Yksi alueiden komitean jäsenen paikka on vapautunut Dan KERSCHin toimikauden päätyttyä.

               (3)

               Yksi varajäsenen paikka on vapautunut Yves CRUCHTENin toimikauden päätyttyä. Yksi varajäsenen paikka vapautuu, kun Roby BIWER nimetään alueiden komitean jäseneksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseneksi:

                           —

                           Roby BIWER, Conseiller communal de la commune de Bettembourg

                     sekä

               b)

               varajäseniksi:

                           —

                           Tom JUNGEN, Bourgmestre de la commune de Roeser

                           —

                           Christine SCHWEICH, Bourgmestre de la commune de Mondercange.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 31 päivänä maaliskuuta 2014.

            Neuvoston puolesta

            Puheenjohtaja

         D. KOURKOULAS

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: 2014/30/EU: Euroopan keskuspankin päätös, annettu 29 päivänä elokuuta 2013 , kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa (EKP/2013/28)

text:
               21.1.2014

               FI

               Euroopan unionin virallinen lehti

               L 16/53

      EUROOPAN KESKUSPANKIN PÄÄTÖS,
   annettu 29 päivänä elokuuta 2013,
   kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa
   (EKP/2013/28)
   (2014/30/EU)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 29.3 ja 29.4 artiklan,
   ottaa huomioon Euroopan keskuspankin (EKP) yleisneuvoston myötävaikutuksen Euroopan keskuspankkijärjestelmän ja Euroopan keskuspankin perussäännön 46.2 artiklan neljännen luetelmakohdan mukaisesti,
   sekä katsoo seuraavaa:

               (1)

               Kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 21 päivänä kesäkuuta 2013 annetulla päätöksellä EKP/2013/17 (1) vahvistettiin Euroopan keskuspankkijärjestelmään (EKPJ) 1 päivänä heinäkuuta 2013 kuuluneille kansallisille keskuspankeille 1 päivästä heinäkuuta 2013 sovellettavat painoarvot (jäljempänä ’painoarvot’) EKP:n pääoman merkitsemisen jakoperusteessa (jäljempänä ’pääoman jakoperuste’).

               (2)

               Euroopan keskuspankkijärjestelmän ja Euroopan keskuspankin perussäännön (jäljempänä ’EKPJ:n perussääntö’) 29.3 artiklassa edellytetään, että painoarvot tarkistetaan joka viides vuosi EKPJ:n perustamisen jälkeen EKPJ:n perussäännön 29.1 artiklan määräyksiä vastaavasti. Tarkistettu pääoman jakoperuste tulee voimaan tarkistusta seuraavan vuoden ensimmäisenä päivänä.

               (3)

               Viimeisin EKPJ:n perussäännön 29.3 artiklan mukainen painoarvojen tarkistus tehtiin vuonna 2008, ja se tuli voimaan 1 päivänä tammikuuta 2009 (2). Tämän jälkeen EKP:n pääoman jakoperustetta on mukautettu uuden jäsenvaltion Euroopan unioniin liittymisen johdosta EKPJ:n perussäännön 48.3 artiklan määräysten mukaisesti (3).

               (4)

               Euroopan komissio on toimittanut Euroopan keskuspankin pääoman merkintään sovellettavan jakoperusteen tarkistamista varten tarvittavista tilastotiedoista 15 päivänä heinäkuuta 2003 tehdyn neuvoston päätöksen 2003/517/EY (4) mukaisesti EKP:lle tilastotiedot tarkistetun pääoman jakoperusteen määrittämiseksi,

         ON HYVÄKSYNYT TÄMÄN PÄÄTÖKSEN:
   1 artikla
   Pyöristäminen
   Kun Euroopan komissio toimittaa tarkistetut tilastotiedot pääoman jakoperusteen tarkistamista varten eikä lukujen summaksi saada 100:aa prosenttia, poikkeama korjataan seuraavasti: i) jos summa on vähemmän kuin 100 prosenttia, lisätään 0,0001 prosenttiyksikköä pienimpään osuuteen tai pienimpiin osuuksiin nousevassa järjestyksessä, kunnes tulokseksi saadaan tasan 100 prosenttia, tai ii) jos summa on enemmän kuin 100 prosenttia, vähennetään 0,0001 prosenttiyksikköä suurimmasta osuudesta tai suurimmista osuuksista laskevassa järjestyksessä, kunnes tulokseksi saadaan tasan 100 prosenttia.
   2 artikla
   Painoarvot
   EKPJ:n perussäännön 29 artiklassa tarkoitetut kansallisten keskuspankkien painoarvot pääoman jakoperusteessa ovat 1 päivästä tammikuuta 2014 alkaen seuraavat:

               Nationale Bank van België/Banque Nationale de Belgique

               2,4778 %

               Българска народна банка (Bulgarian National Bank)

               0,8590 %

               Česká národní banka

               1,6075 %

               Danmarks Nationalbank

               1,4873 %

               Deutsche Bundesbank

               17,9973 %

               Eesti Pank

               0,1928 %

               Banc Ceannais na hÉireann/Central Bank of Ireland

               1,1607 %

               Bank of Greece

               2,0332 %

               Banco de España

               8,8409 %

               Banque de France

               14,1792 %

               Hrvatska narodna banka

               0,6023 %

               Banca d’Italia

               12,3108 %

               Central Bank of Cyprus

               0,1513 %

               Latvijas Banka

               0,2821 %

               Lietuvos bankas

               0,4132 %

               Banque centrale du Luxembourg

               0,2030 %

               Magyar Nemzeti Bank

               1,3798 %

               Bank Ċentrali ta’ Malta/Central Bank of Malta

               0,0648 %

               De Nederlandsche Bank

               4,0035 %

               Oesterreichische Nationalbank

               1,9631 %

               Narodowy Bank Polski

               5,1230 %

               Banco de Portugal

               1,7434 %

               Banca Națională a României

               2,6024 %

               Banka Slovenije

               0,3455 %

               Národná banka Slovenska

               0,7725 %

               Suomen Pankki

               1,2564 %

               Sveriges Riksbank

               2,2729 %

               Bank of England

               13,6743 %

         3 artikla
   Voimaantulo ja kumoaminen
   1.   Tämä päätös tulee voimaan 1 päivänä tammikuuta2014.
   2.   Kumotaan päätös EKP/2013/17 1 päivästä tammikuuta 2014.
   3.   Päätökseen EKP/2013/17 tehtyjen viittausten katsotaan koskevan tätä päätöstä.

      Tehty Frankfurt am Mainissa 29 päivänä elokuuta 2013.

            EKP:n puheenjohtaja

         Mario DRAGHI

      (1)  EUVL L 187, 6.7.2013, s. 15.

      (2)  Päätös EKP/2008/23, tehty 12 päivänä joulukuuta 2008, kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa (EUVL L 21, 24.1.2009, s. 66).

      (3)  Päätös EKP/2013/17, annettu 21 päivänä kesäkuuta 2013, kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa (EUVL L 187, 6.7.2013, s. 15).

      (4)  EUVL L 181, 19.7.2003, s. 43.


Avis juridique important

|

32000D0602

Neuvoston päätös, tehty 28 päivänä syyskuuta 2000, Euroopan yhteisön ja Norjan kuningaskunnan välisen sopimuksen tekemisestä Norjan osallistumisesta Euroopan huumausaineiden ja niiden väärinkäytön seurantakeskuksen toimintaan

Virallinen lehti nro L 257 , 11/10/2000 s. 0023 - 0023

Neuvoston päätös,tehty 28 päivänä syyskuuta 2000,Euroopan yhteisön ja Norjan kuningaskunnan välisen sopimuksen tekemisestä Norjan osallistumisesta Euroopan huumausaineiden ja niiden väärinkäytön seurantakeskuksen toimintaan(2000/602/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan sekä 300 artiklan 2 kohdan ensimmäisen alakohdan toisen virkkeen,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo seuraavaa:(1) Euroopan huumausaineiden ja niiden väärinkäytön seurantakeskuksen perustamisesta 8 päivänä helmikuuta 1993 annetun neuvoston asetuksen (ETY) N:o 302/93(3) 13 artiklassa säädetään, että seurantakeskus avataan kolmansille maille, jotka yhteisön ja jäsenvaltioiden tavoin pitävät seurantakeskuksen tavoitteita ja työtä tärkeänä.(2) Olisi hyväksyttävä yhteisön ja Norjan välinen sopimus, jonka komissio on neuvotellut yhteisön puolesta ja joka koskee Norjan osallistumista Euroopan huumausaineiden ja niiden väärinkäytön seurantakeskuksen toimintaan,ON PÄÄTTÄNYT SEURAAVAA:1 artiklaEuroopan yhteisön ja Norjan kuningaskunnan välinen sopimus Norjan osallistumisesta Euroopan huumausaineiden ja niiden väärinkäytön seurantakeskuksen toimintaan hyväksytään yhteisön puolesta.Sopimuksen teksti on tämän päätöksen liitteenä.2 artiklaNeuvoston puheenjohtaja valtuutetaan nimeämään henkilö, jolla on oikeus allekirjoittaa sopimus yhteisöä sitovasti ja antaa kyseisen sopimuksen 12 artiklan mukaisesti ilmoitus diplomaattinootilla(4).Tehty Brysselissä 28 päivänä syyskuuta 2000.Neuvoston puolestaPuheenjohtajaD. Vaillant(1) EYVL C 376 E, 28.12.1999, s. 58.(2) Lausunto annettu 16. kesäkuuta 2000 (ei vielä julkaistu virallisessa lehdessä).(3) EYVL L 36, 12.2.1993, s. 1, asetus sellaisena kuin se on muutettuna asetuksella (EY) N:o 3294/94 (EYVL L 341, 30.12.1994, s. 7).(4) Neuvoston pääsihteeristö huolehtii sopimuksen voimaantulopäivän julkaisemisesta Euroopan yhteisöjen virallisessa lehdessä.